खोजबीन से पता चला कि एपी तटबंध के किनारे बड़ी गंडक नदी से बालू खनन के लिए तीन स्थानों पर पट्टे दिए गए हैं। विरवट कोन्हवलिया में गोरखपुर निवासी रोहन चौधरी ( रिलांयस इन्फ्राबिल्ड ) और देवरिया निवासी नवनाथ मौर्य ( सुप्रयास कंस्ट्रक्शन ) को बालू खनन के लिए 4.046 हेक्टेयर क्षेत्र आवंटित किया गया है। जवही दयाल में महराजगंज जिले के सिसवा बाजार स्थित ग्लोबल इंडिया इन्फ्रास्ट्रक्चर को बालू खनन के लिए 4.071 हेक्टेयर क्षेत्र आवंटित किया गया है।